# Dow Jones

### Straipsnis iš Vikipedijos, laisvosios enciklopedijos.

Dau Džouns (Dow Jones) yra populiariai vadinamas Niujorko biržos indeksas (žr. skirsnį indeksai).

Dow Jones & Company yra JAV leidybos ir finansinės informacijos kompanija.

Kompaniją 1882 metais įkūrė trys žurnalistai: Charles Dow, Edward Jones, ir Charles Bergstresser. Kompanija yra listinguojama, kaip ir The New York Times bei Washington Post, tačiau kontrolė išlieka senųjų akcininkų rankose.

## [taisyti] Leidybos verslas

Pagrindinis kompanijos produktas yra dienraštis The Wall Street Journal, kuriame nagrinėjami JAV verslo klausimai ir naujienos. Dienraštis pradėtas leisti 1889 liepos 8 dieną. Kitos šio dienraščio versijos:

- The Asian Wall Street Journal apie Azijos verslą;
- The Wall Street Journal Europe apie Europos verslą;
- The Wall Street Journal Special Editions padalinys leidžia straipsnių vertimus vietiniams ir regioniniams laikraščiams, daugiausiai Lotynų Amerikoje.

Kiti kompanijos leidžiami leidiniai yra Barron's Magazine, savaitinė pasaulio ekonomikos ir rinkos apžvalga; mėnesinis žurnalas Far Eastern Economic Review; ir vartotojų žurnalas SmartMoney leidžiamas kartu su Hearst Corporation.

Dow Jones taip pat priklauso ir Ottaway Newspapers, Inc., kuri leidžia keletą regioninių laikraščių JAV.

## [taisyti] Elektroninė leidyba

Dow Jones Electronic Publishing turi keletą svetainių. Be elektroninių savo popierinių leidinių formų, kompanija turi svetaines CareerJournal.com, CollegeJournal.com; OpinionJournal.com, kuriame pateikiami straipsniai iš Wall Street Journal' politiškai konservatyvių vedamųjų; verslo portalus StartupJournal.com ir RealEstateJournal.com; Factiva, naujienų ir verslo paslaugų svetainę (panašią į LexisNexis), kuri dalinai priklauso Reuters.

## [taisyti] Transliacijos

Dow Jones kartu su NBC turi CNBC televizijos kanalą Azijoje ir Europoje. Taipogi kompanija turi dvi radijo programas: The Wall Street Journal Report ir The Dow Jones Money Report.

## [taisyti] Indeksai

Dow Jones kompanija taip pat skaičiuoja ir plačiai vartojamus akcijų rinkos indeksus, tarp jų:

- Dow Jones Composite Average
- Dow Jones Global Titans
- Dow Jones Industrial Average (DJIA, „Dow Jones 30,“ arba dažnai tiesiog „the Dow“)
- Dow Jones Transportation Average
- Dow Jones Utility Average
- Dow Jones U.S. Large Cap Growth
- Dow Jones U.S. Large Cap Value
- Dow Jones U.S. Small Cap Growth
- Dow Jones U.S. Small Cap Value
- Dow Jones Wilshire 5000 Total Market Index

## [taisyti] Išorinės nuorodos

- Dow Jones svetainė
- Dow Jones indeksų svetainė
- Wall Street Journal
- Yahoo! – Dow Jones & Company, Inc. bendrovės aprašymas

Finansų indeksai
AEX | ATX | BEL 20 | CAC 40 | CDAX | CECEEUR | CTX | DAX | DivDAX | DJ Euro Stoxx 50 | Dow Jones | FTSE | GEX | Hang Seng | HDAX | HTX | IATX | IBEX | IMKB | KOSPI | MDAX | MSCI World | MIB 30 | NASDAQ | Nikkei-225 | Nisax20 | PSI 20 | PTX | RTX | S&P 500 | SDAX | SENSEX 30 | Stoxx 50 | SMI | TAIEX | TecDAX | Topix |

Rodomas puslapis "http://lt.wikipedia.org../../../d/o/w/Dow_Jones_c45a.html"

Kategorija: Ekonomika

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- עברית
- 日本語
- Nederlands